Eile õhtul Maalehte sirvides avastasin üllatusega, et noorkanad, mida Äntu Mõis tavaliselt kusagil mais müüb, tulevad Läänemaale JUBA teisipäeval! Karauul!! Aga minu kanala projekt?! Esimene mõte oli muidugi loobuda. Ei saa-ei jõua-ei oska-ei suuda…Siis tuli Taidusel idee, et me saaks mõningase ehitamise järel nad vanasse  majja paigutada, vähemalt ajutiseltki. Mispeale siis kogu meespere veetis tänase päeva minu hullu kanapidamise-idee tõttu meisterdades. Tubane pool on täitsa viis pluss, ma ütleks. Õueala tundub minu jaoks liiga kõrge ja pisut väiksevõitu, aga noh, eeldusel, et tegemist on ajutise lahendusega, pole samas ka hullu. Nüüd tuleb veel kiirkorras lahendada nende toiduprobleem, sest minu lahendus pidi ju valmis olema alles maiks :P Õnneks on kana suhteliselt leplik tegelane :)